Vlaquia y Moldavia, principatos con clase dirichent vlaca a lo norte d'o Danubio amaneixioron en a baixa Edat Meya en un tiempo en o que o Reino d'Hongría y o segundo Imperio Bulgaro yeran en decadencia y teneban conflictos armatos primero con os mongols y dimpués con os tartres y otomans. Manimenos Vlaquia y Moldavia pronto habioron de resistir a presión d'o Imperio Otomán, que acabó por prener o control d'os principatos vlacos, a penar d'a fura resistencia de voivotz como Vlad Ţepeş y Esteban lo Gran. Os habitans de Vlaquia conoixioron una intensa explotación baixo o rechimen d'os griegos fanariotas que os otomans ninviaban ta os principatos rumans. O proceso d'aumento de l'autonomía y dimpués d'independencia de Vlaquia y Moldavia s'explica por a intervención d'o Imperio Ruso y a creyación d'un estato-tampón entre imperios.